Informácia o zmene č. 2 vyzvania na projekty technickej pomoci  
č.(kód)OPTP-PO1-SC3-2017-12

(„ďalej len „Informácia o zmene“)

Úrad vlády Slovenskej republiky ako Riadiaci orgán pre Operačný program Technická pomoc (ďalej len „OP TP“) v súlade s ustanoveniami zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len „zákon“) a Metodickým pokynom CKO č. 24 k technickej pomoci **informuje o vykonaní zmien vo vyzvaní** na projekty technickej pomoci č. (kód) OPTP-PO1-SC3-2017-12 s názvom „Napĺňanie princípu partnerstva prostredníctvom efektívneho zapojenia občianskej spoločnosti do implementácie a monitorovania EŠIF“ vyhláseného dňa 13. 2. 2017 na webovom sídle OP TP, v nasledovnom rozsahu:

* v časti 1 Formálne náležitosti

**1.3Indikatívna výška finančných prostriedkov vyčlenených na vyzvanie (zdroje EÚ)**

Indikatívna výška zdrojov EÚ v rámci vyzvania je **328 240,00** €.

Zdôvodnenie zmeny:

*Úrad podpredsedu vlády SR pre investície a informatizáciu realizuje spolu s Úradom splnomocnenca vlády SR pre rozvoj občianskej spoločnosti partnerské projekty, ktoré posúvajú spoluprácu v oblasti implementácie a monitoringu EŠIF medzi štátom a partnermi z tretieho sektora na vyšší stupeň. Spolupráca, ktorá vznikla vďaka tomuto projektu viedla k identifikovaniu nových aktivít a tém, ktoré by mohli byť riešené predĺžením spolupráce až do konca roku 2018. Z uvedeného dôvodu požiadal ÚPPVII o navýšenie vyzvania o 150 000 eur (z toho zdroj EÚ 123 090 eur). RO OP TP s uvedenou zmenou súhlasí.*

*-----------------------------------------------------------------------------------------------------------------------*

* v časti 1.6 **Miesto a spôsob podania ŽoNFP**

Žiadosť je doručená **vo forme určenej RO OP TP,** ak je formulár žiadosti o NFP zaslaný elektronicky prostredníctvom verejnej časti ITMS2014+ a zároveň je žiadosť o NFP ***s povinnými*** prílohami po odoslaní cez portál ITM2014+ doručená aj v listinnej podobe alebo elektronicky do elektronickej schránky RO OP TP.

V prípade, ak žiadateľ nepredloží žiadosť o NFP riadne, včas alebo v určenej forme, riadiaci orgán zastaví konanie vydaním rozhodnutia o zastavení konania o žiadosti o NFP.

V prípade, že žiadosť o NFP podpisuje v mene štatutára splnomocnená osoba, je žiadateľ povinný predložiť spolu so žiadosťou o NFP aj splnomocnenie na tento úkon. ***Uvedené overí RO OP TP v rámci overovania ostatných podmienok poskytnutia príspevku.***

Zdôvodnenie zmeny:

*Spresnenie príloh ŽoNFP (povinné prílohy), ktoré spĺňajú podmienku doručenia vo forme určenej RO OP TP a doplnenie informácie, že splnomocnenie na podpis štatutárneho orgánu overí RO OP TP v rámci overovania ostatných podmienok poskytnutia príspevku. RO OP TP bližšie špecifikoval text vyzvania v zmysle potreby RO OP TP vyplývajúcej z implementácie.*

*-----------------------------------------------------------------------------------------------------------------------*

* v časti **5. Prílohy vyzvania: Príloha č. 1 –** Formulár ŽoNFP

Príloha č. 1 - Formulár ŽoNFP, bola zosúladená s ITMS ako aj so vzorom CKO. Súčasťou novej prílohy je aj samostatný popis vzoru.

Zdôvodnenie zmeny:

*Úprava vzoru vykonaná v nadväznosti na aktualizáciu vzoru CKO č. 15 - Žiadosť o poskytnutie NFP a za účelom zosúladenia formuláru s ITMS.*

*-----------------------------------------------------------------------------------------------------------------------*

**Uvedené zmeny nadobúdajú platnosť dňa: 26. 3. 2018**

Vykonané zmeny v náležitostiach a prílohách vyzvania sa vzťahujú na ŽoNFP predložené pred dátumom účinnosti zmeny.

Informácia o zmene je zverejnená na webovom sídle RO OP TP <http://optp.vlada.gov.sk>.

Prílohy:

1. Formulár ŽoNFP